b"\n_START_ARTICLE_\nMarco Rojas\n_START_SECTION_\nTraject\xc3\xb2ria per club\n_START_PARAGRAPH_\nInici\xc3\xa0 la seva carrera futbol\xc3\xadstica amb l'equip juvenil del Waikato FC. La temporada 2008-2009 va passar a formar part de l'equip professional del club. El 9 de novembre de 2008 debut\xc3\xa0 en un partit contra el Hawke's Bay United en qu\xc3\xa8 el club perd\xc3\xa9 per un 2 a 1. Un mes despr\xc3\xa9s, el 21 de desembre, marc\xc3\xa0 un gol pel Waikato FC en un partit victori\xc3\xb3s contra el Team Wellington._NEWLINE_La temporada 2009-2010 va ser ofert un contracte de dos anys amb el Wellington Phoenix. El 13 de setembre de 2009, amb 17 anys, debut\xc3\xa0 pel club a l'entrar com a substitut en el 77\xc3\xa8 minut. El 18 de desembre de 2010 va marcar el seu primer gol pel club en un partit contra el Newcastle Jets. Amb el Wellington Phoenix acab\xc3\xa0 marcant 2 gols en 21 partits en total._NEWLINE_El 18 de mar\xc3\xa7 de 2011 el Melbourne Victory va fitxar a Marco Rojas per un contracte de dos anys. El 8 d'octubre d'aquell mateix any debut\xc3\xa0 pel Melbourne Victory en el primer partit de la temporada, contra el Sydney FC. Des d'aleshores Rojas ha jugat en 23 partits pel club australi\xc3\xa0.\n_START_SECTION_\nTraject\xc3\xb2ria internacional\n_START_PARAGRAPH_\nRojas jug\xc3\xa0 amb la selecci\xc3\xb3 neozelandesa sub-20 l'abril de 2011 en el Campionat Sub-20 de l'OFC de 2011. Rojas jug\xc3\xa0 en cadascun dels quatre partits del campionat, ajudant a la selecci\xc3\xb3 neozelandesa guanyar-la. El maig particip\xc3\xa0 en la Copa Suwon de 2011 a Corea del Sud; Nova Zelanda qued\xc3\xa0 en quart lloc._NEWLINE_El juliol de 2011 se n'an\xc3\xa0 a Col\xc3\xb2mbia per a participar en la Copa del M\xc3\xb3n de Futbol Sub-20 de 2011. Rojas acab\xc3\xa0 jugant en dos partits, en el partit contra l'Uruguai (1\xe2\x80\x931) i contra Portugal (vict\xc3\xb2ria 1\xe2\x80\x930 pels portuguesos)._NEWLINE_Amb la selecci\xc3\xb3 neozelandesa oficial ha participat en 9 partits. Ha jugat en 5 partits amistosos. El juny de 2012 a Salom\xc3\xb3, Rojas particip\xc3\xa0 en quatre partits a la Copa de Nacions de l'OFC de 2012._NEWLINE_Va ser seleccionat com a part de la selecci\xc3\xb3 ol\xc3\xadmpica neozelandesa el juny de 2012 que participar\xc3\xa0 en els Jocs Ol\xc3\xadmpics de Londres 2012."